Glimlaggende Specman help Spanje slag | Netwerk24
Deur Marnus Kok 06 Desember 2019 12:28
Die Blitsbok Rosko Specman het dit duidelik gate uit geniet teen Spanje. Foto: Getty Images
Suid-Afrika het vyf drieë ingeryg om Spanje met 35-5 te klop in die eerste toernooi van die nuwe seisoen van Wêreldrugby se sewesreeks.
Die Blitsbokke het te veel skietgoed vir die Spanjaarde gehad en dit was goed om te sien dat iemand soos Specman dit op die veld geniet het.
In die eerste minuut of so het Spanje balbesit oorheers en het Ryan Oosthuizen en Zain Davids elkeen ’n duikslag verbrou. Maar Oosthuizen het kort daarna opgemaak deur skitterende omgekeerde balbesit te wen.
Ruhan Nel was ook op sy stukke en het ’n keer of wat goed veld gewen vir Suid-Afrika.
Die Blitsbokke se laaste groepwedstryd is om 17:54 teen Engeland, wat ook steeds onoorwonne is.
Die grootste opskudding tot dusver is deur Argentinië gelewer, wat Fidji Vrydag met 24-21 geklop het.
Suid-Afrika 35 (14): Drieë: Rosko Specman (2), Chris Dry, Siviwe Soyizwapi, JC Pretorius. Doelskoppe: Justin Geduld (2), Selvyn Davids (3).
Spanje 5 (0): Drie: Pol Pla.
Spoed alleen nie genoeg in 7’s, sê Juries